Breytt skipan umhverfisnefndar . Arna Hjörleifsdóttir óskaði vegna anna eftir lausn frá störfum í umhverfisnefnd og eru henni færðar þakkir fyrir vel unnin störf . Alma Dröfn Benediktsdóttir var skipuð í hennar stað og er boðin velkomin til starfa í umhverfisnefnd . Fundadagatal Skútustaðahrepps 2020 . Fundadagatal nefnda Skútustaðahrepps lagt fram . Umhverfisnefnd gerir ekki athugasemdir við tillögu að fundadagatali fyrir 2020 . Aðgerðaáætlun umhverfisstefnu var yfirfarin á síðasta fundi . Uppfært skjal um stöðuna lagt fram . Eftirfylgni umhverfisstefnu gengur skv. væntingum og gerð var grein fyrir þeim atriðum sem þarfnast nánari athugunar . 4 . Sorpflokkun í sveitarfélaginu - 1911005 Íbúafundur um sorpmál var haldinn í Skjólbrekku 25. nóvember sl. og var vel sóttur . Erindi voru um stöðu sorpmála á starfssvæðum Eyþings og SSNV ( sveitarstjóri ) , staða sorpflokkunar í Skútustaðahreppi ( Helgi Pálsson , Terra ) og verkefni starfshóps um lífrænan úrgang ( formaður umhverfisnefndar / starfshóps um lífrænan úrgang ) . Áhugaverðar umræður urðu á fundinum , enda eru sorpmál mikilvæg mál í dag , útfrá umhverfismálum , harðnandi regluverki og háum kostnaði . Böðvar Pétursson formaður landbúnaðar - og girðingarnefndar kom inn á fundinn og farið var yfir söfnun á landbúnaðarplasti í sveitarfélaginu . Skerpa þarf á leiðbeiningum um úrvinnslu og söfnun landbúnaðarplasts . Formanni landbúnaðar - og girðingarnefndar falið að ræða við Terra . Þess verður farið á leit við Terra ehf. að uppfæra leiðbeiningar varðandi sorpflokkun í sveitarfélaginu og gera þær í kjölfarið aðgengilegri á heimasíðu hreppsins . Formanni og sveitarstjóra falið að vinna málið áfram með Terra og kanna möguleikann á því að bæta við flokkunarílátum á gámasvæðið t.d. fyrir kertaafganga , rafhlöður o.fl . Lífrænn úrgangur . Formaður starfshóps um lífrænan úrgang greindi frá stöðu verkefnisins og næstu skrefum . Starfshópur um lífrænan úrgang leggur til að keypt verði 400L JoraComposter til jarðgerðar við Reykjahlíðarskóla . Verð á búnaði er um 225 þúsund krónur og rúmast innan fjárhagsáætlunar 2020 . Umhverfisnefnd tekur undir að keypt verði umrædd jarðgerðartunna og leggur jafnframt til að vökvi verði síaður frá áður en úrgangur er settur í tunnuna , t.d. Bokashi eða sambærilegt . Umhverfisnefnd leggur áherslu á að draga úr matarsóun . 6 . Samstarf sveitarfélaga um loftslagsmál og heimsmarkmið Sameinuðu þjóðanna - 1909008 Sveitarstjóri fór yfir það helsta sem fram fór á tengiliðafundi samstarfsvettvangs sveitarfélaga um loftslagsmál og heimsmarkmið sem fram fór 22. nóvember sl. í Garðabæ . Heimsmarkmið Sameinuðu þjóðanna verða sett inn í vinnu við endurskoðun á aðalskipulagi . Stofnaður hefur verið " loftslagssjóður " og heyrir hann undir umhverfis - og auðlindaráðherra . Hlutverk sjóðsins er að styðja við nýsköpunarverkefni á sviði loftslagsmála og verkefni sem lúta að kynningu og fræðslu um áhrif loftslagsbreytinga . Styrkir eru meðal annars ætlaðir til þess að styrkja rannsóknir og þróunarstarf í tengslum við innleiðingu á nýjum loftslagsvænum tæknilausnum og hönnun . Umsóknarfrestur er til 30. janúar n.k . Umhverfisnefnd hvetur áhugasama að sækja um styrk í sjóðinn . Sveitarstjóra falið að auglýsa loftslagssjóðinn á heimasíðu sveitarfélagsins og dreifiritinu Húsöndinni . 8 . Skútustaðahreppur - Gerð deiliskipulags fyrir Höfða - 1810020 Sveitarstjóri og skipulagsfulltrúi fóru yfir tillögu að deiliskipulagi fyrir Höfða . Umhverfisnefnd fagnar því að fram skuli vera komin tillaga að deiliskipulagi fyrir Höfða og nágrenni . Nefndin leggur til að nafni á deiliskipulagi verði breytt , þannig að það endurspegli betur það svæði sem það nær raunverulega yfir . Samráðsferli : Nefndin minnir á Höfðafélagið sem eigendur og hagsmunaaðila í skipulagsferlinu og leggur áherslu á að þeim verði kynnt tillagan sérstaklega . Byggingar : Nefndin leggst alfarið gegn nýbyggingum sem skilgreind eru í köflum 6.3 og 6.6 . Aðstaða fyrir ferðamenn : Umhverfisnefnd leggur til að salerni verði eingöngu höfð á bílastæði við Höfða ( ekki á bílastæði við Geitabrekku , austan vegar ) . Við hönnun salerna verði fylgt ítrustu kröfum um fráveitu og skoðaðar ýmsar lausnir ( t.d. sem krefjast ekki vatns , en krefst þá kjallara ) . Stígar og bílastæði : Hugað verði að nægu landrými fyrir göngustíg frá fyrirhuguðu bílastæði við Sviðning , til að hann verði aðgengilegur . Hugað verði að möguleika á sumar - og vetrarbílastæðum , e.t.v. með möguleika á að nýta núverandi bílastæði sem almenn vetrarstæði . Skoða þarf útfærslu á göngu - og hjólreiðastíg , sérstaklega við Geitabrekku t.d. með tilliti til rasks og sjónrænna áhrifa . Umhverfisnefnd lýsir ánægju með fjölbreytni gönguleiða en veltir upp möguleika á einni gerð til viðbótar , sem væri enn nær upprunarlegri mynd en sú sem er nú lögð til . Ruslastampar : Umhverfisnefnd leggur til að ekki verði ruslastampar innan girðingar , eða við gönguleiðir í Höfða , heldur eingöngu á þjónustusvæði við salerni .